Mikrotalasna peć
<s>Mikrotalasna peć je aparat u domaćinstvu koji služi za : odmrzavanje, podgrevanje i kuvanje namirnica sa velikim sadržajem vode.</s><s>U peći se energija mikrotalasa, preko molekula vode koji su sastavni deo namirnice koja se kuva, prenosi na okolinu i tako do zagrevanja dolazi 'iznutra'.</s>

<s>Osnovne karakteristike 
Korisna zapremina - prostor u kome se priprema hrana - se kreće u proseku oko 20 litara a snaga peći je oko 1000 vati (W).</s><s>Ključna komponenta mikrotalasne peći je magnetron koji emituje mikrotalase u unutrašnjosti peći.</s><s>S obzirom da je zračenje usmereno lako dolazi do lokalnog pregravanja.</s><s>To se najlakše izbegava tako što se podloga sa namirnicama okreće i tako se svi delovi ravnomerno izlažu zračenju.</s><s>Tokom rada magnetron se forsirano hladi te je oko peći uvek potrebno ostaviti dovoljno prostora za slobodnu cirkulaciju vazduha.</s><s>Pošto magnetron zrači uvek istom snagom to se regulacija postiže povremenim uključivanjem i isključivanjem magnetrona.</s><s>Peć ima tajmer kojim se odabira automatsko isključivanje peći posle određenog vremena ali najviše do 60 minuta.</s><s>Okno peći na prednjim vratima prekriveno je metalnom mrežicom koja sa ostalim metalnim zidovima obrazuje Faradejev kavez.</s><s>Time se, u velikoj meri, sprečava 'curenje' zračenja van peći i omogućava bezbedna upotreba peći.</s>

<s>Istorija 
Kuvanje hrane pomoću mikrotalasa je otkrio Persi Spenser tokom izgradnje jednog radarskog postrojenja.</s><s>Dok je radio sa uključenim radarom primetio je nešto veoma čudno.</s><s>Kikiriki slatkiš u njegovom džepu je počeo da se topi.</s><s>Pošto je bio čovek od akcije i već je imao 120 patenata, brzo je shvatio mogućnosti.</s><s>Prvo jelo koje je namerno grejano mikrotalasima su bile kokice a potom jaje (koje je eksplodiralo eksperimentatorima u lice).</s><s>Trenutno se kokice u Severnoj Americi skoro isključivo spremaju u mikrotalasnoj pećnici, čak imaju i posebno „kokice“ dugme koje služi za posebno pripremljene kesice kukuruza kokičara.</s><s>Stare metode sa vrućim vazduhom i kokičanjem su već zaboravljene.</s>

<s>Patent za mikrotalasno kuvanje je 1946. godine prijavio Rejteon, a 1947. je napravljena prva pećnica.</s><s>Dimenzije su bile impozantne.</s><s>Visine skoro 2 metra i težine oko 340 -{kg}-, trošila je oko 3 -{kW}-.</s><s>Prvi primerci koji su se našli u radnjama 1954. godine su bili snage 1600 W, a koštali su 2000$ do 3000$.</s>

<s>Prvi veliki prodor na tržište je zabeležen u SAD 1975. godini kada je prodato milion komada i od tada se mikrotalasna pećnica sve više viđa u kuhinjama.</s><s>Procenjuje se da trenutno 95% američkih domaćinstava ima mikrotalasnu pećnicu.</s>

<s>Fizičke osnove 
Mikrotalasi su eletromagnetni talasi, poput radio-talasa ili svetlosti.</s><s>Ime su dobili po tome što su im talasne dužine znatno kraće od onih kod radio-talasa - u mikrotalasnim pećima 12,45 -{cm}- - što je mikro u odnosu na desetine i stotine metara koliko iznose talasne dužine radio-talasa.</s><s>U peći frekvencija talasa je 2450 megaherca (ili 2,450 gigaherca).</s><s>To znači da u izvesnoj tački u prostoru električno polje promeni orijentaciju oko dve milijarde puta u sekundi.</s><s>Ove frekvencije su istog reda veličine kao i rotacione frekvencije malih molekula u tečnosti što je ključna osobina za njihovu primenu u pećima.</s>

<s>Mikrotalasna peć radi na principu dielektričkog zagrevanja.</s><s>Polarni molekuli, poput vode, nastoje da se orijentišu u pravcu lokalnog električnog polja (jer tako smanjuju potencijalnu energiju), i ako električno polje osciluje, molekuli će ga slediti.</s><s>U tom praćenju molekuli vode preuzimaju energiju od promenljivog električnog polja i predaju je okolini preko unutrašnjeg trenja u tečnosti.</s><s>Dakle, energiju mikrotalasa mogu da apsorbuju samo polarni molekuli.</s><s>Drugim rečima, mikrotalasi deluju na molekule vode, ubrzavajući njihovu rotaciju, što rezultuje povišenjem temperature.</s><s>Nepolarni ili slabo polarni molekuli, recimo ulje, ne mare za promene električnog polja pa otuda ne mogu ni da apsorbuju mikrotalase te ne doprinose aktivno u procesu kuvanja.</s><s>Zato se namirnice u kojima nema vode ne mogu kuvati u mikrotalasnoj peći.</s>

<s>Kuvanje</s>

<s>Pošto većina namirnica u sebi sadrži vodu, molekuli vode apsorpcijom mikrotalasa postaju lokalni izvori toplotne energije.</s><s>Tako, za razliku od kuvanja u termičkim pećima - štednjacima (na drva, struju ili plin) gde toplota spolja prodire u materijal, ovde se toplota stvara u materijalu.</s>

<s>S time u vezi postoje više zanimljivosti.</s>

<s>U ledu molekuli vode imaju vrlo ograničenu mogućnost za rotaciju pa led slabo apsorbuje mikrotalase.</s><s>Zato odleđivanje namirnica mora da se izvodi polako jer bi se u sloju na površini koji se delimično otopio sve uveliko kuvalo pre nego što se sredina namirnice odledi.</s>

<s>Kuriozitet je izvanredna efikasnost mikrotalasnih peći za pravljenje kokica.</s><s>Kukuruzno zrno za kokice ima jaku i nepropusnu opnu kroz koju vodena para ne može da prođe pa kada voda u zrnu, pod uticajem mikrotalasa, ispari u zrnu dolazi do porasta pritiska pod kojim zrno eksplodira.</s><s>Međutim, zbog ogromene viskoznosti sadržaja, zrno se ne razleti nego ostaje u jednom penušavom komadu - kokici. (Dok bi se recimo ceo kesten ili jaje u ljusci razleteo na sve strane što bi moglo da bude poslednje što je dotična peć kuvala.)</s>

<s>Kuvanje džemova je daleko jednostavnije.</s><s>Staklena posuda, kilogram voća, 400-600 grama šećera i zavisnosti vrste voća i 20 minuta kuvanja.</s><s>DŽem se promeša samo jedanput blago posle 10 min kuvanja.</s><s>Ono što je zanimljivo da ovaj džem ne može da zagori kako prilikom kuvanja na klasičnom šporetu a pored toga osetljivo voće, kajsije na primer, ostaje u komadima tj ne oštećuje se stalnim mešanjem kao pri klasičnom kuvanju džema.</s><s>Takođe kuva se bez konzervanasa i odmah je upotrebljivo.</s>

<s>Dobre strane mikrotalasnih peći su što štede energiju (jer se ova ne rasipa na grejanje lonaca i šerpi), i što je kuvanje mnogo brže jer se toplota stvara u samom objektu.</s><s>Takođe dobra strana mikrotalasne peći je da se hrana može grejati u: keramičkim, staklenim, plastičnim pa čak i papirnim-kartonskim posudama.</s><s>Loše osobina je da ne može da se obezbedi ravnomerno zagrevanje i da ne može da ugreje namirnice iznad tačke ključanja vode (100 -{°C}-).</s><s>Iako se sprava zove peć (ili rerna) u njoj se hrana kuva (dakle bitno je prisustvo vode), a ne peče.</s><s>To je glavna zabluda (očekivanje da peć peče) zbog koje mikrotalasne peći kod nas nailaze na neopravdano veliki otpor.</s><s>Postoje pećnice koje imaju dodatni grejač za termičku obradu hrane ali je njihova upotreba komplikovanija pošto za jednu vrstu kuvanja se može koristiti metalna posuda a za drugu ne ili obrnuto kada se radi o plastičnim posudama.</s>

<s>Vrata mikotalasne peći moraju uvek biti dobro zatvorena, jer je mikrotalasno zračenje opasno po ljudsko zdravlje.</s>

<s>Dodatna primena 
Pošto mikrotalasna peć ipak zrači i ka spoljašnjosti, došlo se do ideje da se ta energija iskoristi.</s><s>Već su realizovani punjači baterija mobilnih telefona koji se postavljaju blizu mikrotalasne peći da bi koristili „odbeglu“ mikrotalasnu energiju.</s><s>Naravno, oni rade samo dok je peć uključena.</s>

<s>Vanjske veze</s>

<s>Percy Spencer
 Health physics society: microwave oven safety
 How microwaves and microwave ovens work 
 How a microwave oven works 
 "Why do grapes spark in the microwave?" MadSci Network
 Microwave chemistry pagesMicrowaves applied to chemistry
 Superheating and microwave ovens</s>

<s>Kuhinja
Kućni aparati</s>

